open-index/open-wikipedia-markdown huggingface dataset:
Gariūnų piliakalnis

**Gariūnų piliakalnis** – piliakalnis pietryčių Lietuvoje, Vilniuje, Gariūnuose, netoli Neries upės.

Atrastas 2014 m. balandį Vykintui Vaitkevičiui pakvietus VU Istorijos fakulteto doktorantės Aistės Petrauskienės seminaro dalyvius – Kultūros istorijos ir antropologijos specialybės studentus – pasižvalgyti po Vilniaus apylinkes, pažinti Paneriuose esančio kultūros paveldo įvairovę ir lauko tyrimų metodus.

Gariūnų piliakalnio žemės ir jos paviršiaus elementai – reljefas (Neries aukštutinės viršsalpinės terasos krašto iškyšulys, kurį iš šiaurės rytų pusės juosia Neries slėnis, iš šiaurės, šiaurės vakarų ir pietryčių – jo daubos, o iškyšulio vakarinėje pusėje esanti negili įlomė kyla į toliau besitęsiančią aukštumą; iškyšulys paveiktas gamtinės erozijos, jo šiaurės vakarinio krašto dalis nuslinkusi į griovą, dabar jis apaugęs spygliuočiais medžiais su lapuočių pomiškiu.

Piliakalnio aikštelė išdėstyta šiaurės rytų-pietvakarių kryptimi, netaisyklinga trikampė, apie 50 m ilgio ir maždaug 30 m pločio pietvakariniame gale, iki 1,5-2 m aukštesniu šiaurės rytiniu galu; aikštelės šiaurės vakarinio krašto dalis kiek nuolaidi – matyt, seniau nuslinkusi į griovą, dabar aikštelė apaugusi spygliuočiais medžiais su lapuočių pomiškiu.

Piliakalnio aikštelės pietvakariniame krašte supiltas apie 0,5 m aukščio nuo aikštelės ir maždaug 2 m pločio pylimas, kurio išorinis 2-2,5 m aukščio šlaitas leidžiasi į jo išorėje esantį griovį, o piliakalnio terasos šiaurės vakariniame krašte esančio griovio išorėje, yra 0,5 m aukščio ir 2 m pločio pylimas; abu pylimai gerokai nusklidę, dabar jie apaugę spygliuočiais medžiais su lapuočių pomiškiu.

Gariūnų piliakalnio pietvakarinio krašte esančio pylimo išorėje yra maždaug iki 1 m gylio ir 3 m pločio griovys, o piliakalnio terasos šiaurės vakariniame krašte esančio pylimo vidinėje pusėje iškastas iki 1 m gylio ir 2 m pločio griovys; abu grioviai dalinai užslinkę, dabar jie apaugę spygliuočiais medžiais su lapuočių pomiškiu.

Prie piliakalnio aikštelės šiaurės rytinio galo, jo šiaurės vakariniame šlaite, maždaug 2 m žemiau aikštelės, yra natūrali pusapvalė nuolaidėjanti į šiaurės vakarus terasa; terasa kiek apslinkusi, dabar apaugusi spygliuočiais medžiais su lapuočių pomiškiu.

Piliakalnio šlaitai statūs, iki 70-75 m aukščio; šlaitai paveikti gamtinės erozijos, dabar jie apaugę spygliuočiais medžiais su lapuočių pomiškiu.

## Šaltiniai
* http://www.bernardinai.lt/straipsnis/2015-03-05-gariunu-piliakalnis-irasytas-i-kulturos-vertybiu-registra/128227
* http://kvr.kpd.lt/heritage/Pages/KVRDetail.aspx?lang=lt&MC=38301
Milica

**Milica** – slaviškos kilmės moteriškas vardas reiškiantis „mieloji“. Itin paplitęs buvusios Jugoslavijos teritorijoje. Serbijos stačiatikių bažnyčios paskelbtas šventu vardu, siejamu su XIV–XV amžiuje valdžiuse Serbijos princese Milica.

2003-2005 m, 2009 m. ir 2011 m. buvo dažniausiai duodamas mergaitėms vardas Serbijoje.

### Rašyba
* Baltarusiškai – Міліца
* Bulgariškai – Милица
* Kroatiškai – Milica
* Rusiškai – Милица
* Serbiškai – Милица
* Slovėniškai – Milica
* Ukrainietiškai – Милиця

### Žinomi žmonės
* Juodkalnijos princesė Milica Juodkalnietė
* Serbijos princesė Milica 
* Milica Mandić – Serbijos atletė, taikvondo 2012 m. Londono olimpinių žaidynių čempionė kategorijoje moterys +67 kg.
* Milica Stojadinović-Srpkinja – Serbijos poetė kūrusi XIX amžiuje.
* Milla Jovovich – garsi amerikiečių aktorė bei modelis, gimusi TSRS.
* Milica Šviglin Čavov – pirmoji kroatė moteris-gydytoja.
* Milica Pavlović – serbų kilmės dainininkė.
* Milica Todorović – Serbijos pop scenos atlikėja.

## Šaltiniai
Vynykai

**Vynykai** () – miestas Ukrainos vakaruose, Lvovo srityje, 4 km į rytus nuo Lvovo; patenka į Lvovo miesto administraciją. Yra dirbtinis Vynykų ežeras. Veikia krašto muziejus. Tabako pramonė. Yra 1737 m. pastatyta barokinė bažnyčia.

## Istorija

Vynikai įkurti 1292 m. Garsėjo kaip vyndarių gyvenvietė. Buvo suteiktos Magdeburgo teisės. Nuo XVIII a. tapo tabako pramonės centru. Tarybiniais metais greta tabako gamyklos dar veikė siuvimo, plytų gamybos įmonės.

## Sportas

* Vynykų „Ruch“ – futbolo klubas, 2017/2018 m. debiutavęs Pirmoje Ukrainos futbolo lygoje..

## Šaltiniai
Tijana (vardas)

**Tijana** () – serbiškos kilmės vardas, reiškiantis ramybę.

### Žymūs žmonės
* Tijana Arnautović – Bosnijos serbų kilmės kanadietė, Miss World Canada 2004 laimėtoja;
* Tijana Bogićević – Serbijos dainininkė.
* Tijana Dapčevič – Makedonijos pop atlikėja.

## Šaltiniai
Betty Curtis

**Betty Curtis** (tikrasis vardas *Roberta Corti*,  1936 m. kovo 21 d. Milane – m. 2006 m. birželio 15 d. Leke) buvo Italijos dainininkė. 1959 m. su daina „Nessuno“ debiutavo Sanremo muzikos festivalyje, o po dvejų metų su kitu kūriniu „Al di là“ pelnė pergalę. 1959 m. „Eurovizijos“ konkurse su „Al di là“ atlikėja užėmė 5-ą vietą. Vėliau ji du kartus dalyvavo Sanremo festivalyje; 1965 m. su „Invece“ ir 1967 m. su „È più forte di me“. 2005 m. birželį išleistas rinktinių dainų albumas „Le piú belle canzoni“. B. Curtis mirė 2006 m., sulaukusi 70 metų amžiaus.

## Singlai
* 1958 Con tutto il cuore (With All My Heart)
* 1958 La pioggia cadrà
* 1959 Nessuno
* 1959 Una marcia in fa (su Johnny Dorelli)
* 1959 Buondì (Alone)
* 1960 Non sei felice
* 1960 Il mio uomo
* 1961 Al di là
* 1961 Pollo e champagne
* 1961 Aiutami a piangere
* 1961 Midi Midinette
* 1961 Ci vogliono i mariti
* 1961 Neve al chiaro di luna
* 1962 Buongiorno amore
* 1962 Stasera piove
* 1962 Soldi soldi soldi
* 1962 Tango del mare
* 1962 Chariot (I Will Follow Him)
* 1963 Wini, wini
* 1964 La casa più bella del mondo
* 1964 Scegli me o il resto del mondo
* 1965 Invece no (1965 San Remo Festival)
* 1966 Le porte dell`amore
* 1967 È più forte di me
* 1967 Guantanamera
* 1967 Povero Enrico
* 1969 Gelosia
* 1970 Donna
* 1974 Ma ci pensi tu (Cu Cu Rru Cu Cu Paloma)
* 1976 La grulla
* 1976 nnamorarsi No!
* 1978 Chariot sound
* 1978 Sarò la luce che ti guida

## Nuorodos

* Daina ''Al di là'' (Eurovizija 1961)

|-
Douwe Bob

**Douwe Bob Posthuma** (g. 1992 m. gruodžio 12 d. Amsterdame) – olandų dainininkas ir dainų autorius, Nyderlandų atstovas 2016 m. Eurovizijos konkurse.

Išgarsėjo 2012 m. laimėjęs projektą „Geriausias dainininkas-dainų kompozitorius Nyderlanduose“ (). Jo debiutinis albumas „Born In a Storm“ buvo išleistas 2013 m., o po jo sekė ir 2015 metais išleistas „Pass It On“ albumas, iškart užkariavęs šalies topų viršūnes. Po itin sėkmingo kūrinio „Hold Me“, kurį įrašė kartu su Anouk, pasirodė ir vasaros hitas „Sweet Sunshine“. Dainininko sritis – folk ir kantri muzika.

## Diskografija

### Albumai
* *Born in a Storm* (2013)
* *Pass It On* (2015)
* *Fool Bar* (2016)

## Nuorodos

* 

|-
Ingeborg Sergeant

**Ingeborg Thérèse Marguerite Sergeant** (g. 1966 m. spalio 15 d. Menene, Flandrija), geriau žinoma sceniniu vardu **Ingeborg** – Belgijos dainininkė ir televizijos laidų vedėja.

1989 m. Ingeborg daina „Door de wind“ buvo pasirinkta kaip Belgijos daina 34-oje „Eurovizijoje“, kuri įvyko Lozanoje, Šveicarijoje. Antrus metus iš eilės šalies daina nepasitvirtino, jame užėmė 19 vietą iš 22 dalyvių.

1990 m. Ingeborg pradėjo dirbti kaip VTM televizijos vedėja. Ji pristatė laidas „Blind Date“, „All You Need is Love“, „Bluff!“ ir „Schuif Af!“, kurią ji vedė iki 2006 m. Nuo 1999 m. dirba jogos ir meditacijos mokytoja.

Ištekėjusi už Roland Keyaert, turi vieną vaiką (g. 1994 m.).

## Diskografija

### Albumai
* *Voor één seconde* (1990)
* *Dertien daarom droom* (1992)
* *Hartrock* (1995)
* *Ingeborg – Diamond Collection* (1995)

### Singlai
* *Verlangen* (1988)
* *Door de wind* (1989)
* *Breakaway* (1989, angliška *Door de wind* versija)
* *Zomer* (1989)
* *Niemand* (1990)
* *Ga niet weg* (1990)
* *Waarom* (1991)
* *Als dat gebeurt* (1991)
* *Ik val* (1992)
* *Zalen vol muziek* (1992)
* *Zondag* (1993)
* *Doorgaan* (1994)
* *Melancholie* (1995)
* *Als je doodgaat* (1995)
* *Ping pong* (1995)
* *Zo dichtbij* (2002)
* *Become Silent* (2004)
* *Miracle Unfolds* (2006)
* *Brussel* (2007)

## Nuorodos

* Daina ''Door de wind'' (Eurovizija 1989)

|-
Orlinas Pavlovas

**Orlinas Orlinovas Pavlovas** (, g. 1979 m. balandžio 23 d. Sofijoje) – bulgarų dainininkas ir aktorius.

Gimė Sofijoje, muzikų šeimoje. Abu jo tėvai buvo operos dainininkai, šalyje populiarūs 7–9 dešimtmečiuose.

Nuo 2002 metų atlikėjas yra džiazo ir pop muzikos grupės „Kaffe“ narys. Grupė 2005 metais dalyvavo „Eurovizijos“ konkurse Kijeve, su daina „Lorraine“ atstovavę Bulgarijai.

2008 metais Orlinas kartu su profesionalia šokėja Jana Akimova laimėjo Bulgarijos TV konkursą „Dancing With The Stars“.

Be dainininko karjeros, O. Pavlovas taip pat yra ir aktorius. 2014 metais Nikolajaus Ilievo filme „Gyvenimo legendos“ () atliko pagrindinį vaidmenį.

## Nuorodos
* Orlinas Pavlovas IMDB svetainėje
Juozapas Chrapovickis (m. 1812)

**Juozapas Chrapovickis ** (m. 1812 metais) – Lietuvos prokuroras 1783–1792 metais, Starodubo senuiūnas 1781–1785 metais, Polocko gubernijos bajorų maršalka.

1777 metais tapo Švento Stanislovo, 1790 metais Baltojo erelio ordinų kavalieriumi.

## Literatūra

* Kawalerowie i statuty Orderu Orła Białego 1705–2008, 2008, s. 245.

## Nuorodos
Draganas

**Draganas** – slaviškos kilmės vyriškas vardas, paplitęs buvusios Jugoslavijos teritorijoje, reiškiantis brangusis.

2003–2005 m. Serbijoje šis vardas pagal populiarumą buvo 41 vietoje, 2006 m. Makedonijoje penktoje vietoje

### Žinomi žmonės
* Dragan Šutanovac – buvęs Serbijos gynybos ministras.
* Dragan Tomić – trumpai ėjęs Serbijos prezidento pareigas politikas.
* Dragan Tsankov – Bulgarijos politikas, dukart buvęs išrinktas ministru pirmininku.
* Dragan Milosavljević – Serbijos krepšininkas.
* Dragan Stančić – karjerą baigęs Serbijos futbolininkas.
* Dragan Stojković – žymus buvęs Serbijos futbolininkas, dabar klubo vadovas.
* Dragana Cvijić – Serbijos rankininkė, 2013 m. rankinio pasaulio vicečempionė.
* Dragana Jugović del Monaco – Serbijos mecosoprano solistė.
* Dragana Kršenković Brković – Juodkalnijos rašytoja.
* Dragana Marinković – Kroatijos tinklinio žaidėja.
* Dragana Mirković – garsi Serbijos pop-folk atlikėja.
* Dragana Tomašević – Serbijos disko metikė.
* Dragana Zarić – buvusi garsi Jugoslavijos/Serbijos tenisininkė, laimėjusi keturis ITF titulus.

* Dragica Cepernić – Kroatijos futbolo žaidėja.
* Dragica Džono – Kroatijos rankinio žaidėja.
* Dragica Đurić – buvusios Jugoslavijos rankinio žaidėja.
* Dragica Kresoja – Makedonijos rankinio žaidėja.
* Dragica Mitrova – Makedonijos rankinio žaidėja.

## Šaltiniai
Mykolas Obuchovičius

**Mykolas Obuchovičius** (, apie 1760–1818) – LDK valstybinis veikėjas, pakutinis Minsko kaštelionas (1792–1793).

## Biografija
Lietuvos bajorų Abuchavičių giminės atstovas, herbo „Jasieńczyk“ savininkas. Naugarduko pavaivadžio Juozapo Abuchavičiaus ir Prancičkos Giunter sūnus.

## Šeima
Buvo vedęs Prancišką Rževuską, Lietuvos didžiojo vėliavininko Ferdinando Stanislovo Rževuskio (1737–1786) ir Katerinos Karolinos Radvilaitės (1740–1789), Lietuvos didžiojo etmono ir Vilniaus vaivados, kunigaikščio Mykolo Kazimiero Radvilos Žuvelės (1702–1762) ir Uršulės Pranciškos Višnioveckos (1705–1753) dukters dukterį. Vaikai:

* Fabiana, Karolio Huten-Čapskio (1778–1836) žmona
* Sofija, Stanislovo Huten-Čapskio (1779–1844) žmona.

## Literatūra
* Żychliński T. Złota księga szlachty polskiej, Poznań, T.1-31, 1879–1908

|-
The Rounder Girls

**„The Rounder Girls“** – Austrijos soul muzikos trio.

Grupę sudaro trys vokalistės: Tini Kainrat (), Kim Kuper () ir Lyn Kiran (). L Kiran gimė Londone, turi muzikinį išsilavinimą. K. Kuper gimė Niujorke, be dainavimo taip pat rašo dainas. T. Kainrat kilusi iš Vienos. Mergina be dainavimo užsiima aktoryste: vaidino filmuose ir serialuose „Muttertag – Die härtere Komödie“, „Tatort“, „Silentium“ ir kt. Ji taip pat yra įvairių televizijos projektų dalyvė.

„The Rounder Girls“ su daina „All To You“ 2000 m. „Eurovizijoje“ užėmė 14 vietą.

2009 metais trio gastroliavo su grupe „Global Kryner“. Tais pačiais metais pasirodė albumas „Global Kryner versus The Rounder Girls“.

2013 m. gruodžio 9 d. mirė grupės narė Lyn Kiran, sulaukusi 53 metų amžiaus.

## Diskografija
* 1996: *The Rounder Girls Live*
* 1998: *Ain’t No Mountain High Enough*
* 1999: *Songs from the Film and Others*
* 2000: *All to You*
* 2001: *La dolce vita (Sweet Life)*
* 2002: *Unwrapped Around Christmas*
* 2005: *Love the Skin You’re In*
* 2009: *Global Kryner versus The Rounder Girls*
* 2010: *Men*
* 2012: *Women*

## Nuorodos
* Oficiali grupės svetainė – roundergirls.at 

|-
Family Four

**„Family Four“** buvo Švedijos pop grupė, gyvavusi 1964–1989 metais.

Grupė įkurta 1964 metais šeimos Öst narių (Berndt, Inger, Siw ir Stig), tačiau ši sudėtis išliko iki 1969-ųjų. Tais metais sudarė Berndt Öst, Agnetha Munther, Marie Bergman ir Pierre Isacsson.

„Family Four“ du kartus dalyvavo „Eurovizijos“ dainų konkurse – 1971 ir 1972 metais. 1971 m. su daina „Vita Vidder“ grupė užėmė 6-ą vietą, o 1972-aisiais su „Härliga Sommardag“ – 13-ą vietą.

1989 m. grupė baigė savo veiklą, Pierre Isacsson ir Marie Bergman pradėjo solines karjeras.

## Diskografija

### Albumai
* 1971: *1971*
* 1971: *Family Four’s jul*
* 1972: *Picknick*
* 1973: *Family Four på Berns*

## Nuorodos
* Daina ''Vita Vidder'' (Eurovizija 1971)

|-
Kaffe (grupė)

**„Kaffe“** () – Bulgarijos džiazo grupė. Tai viena populiariausių grupių Bulgarijoje, žinoma dėl hitais tapusių dainų „There Again“, „Isn’t It Love“, „No More“ bei „Instead Of Me“. 2004 metais sekstetas pelnė Metų grupės vardą.

Grupė buvo įkurta 1999 metais vardu „Badu“, tačiau nariai savo veiklą skyrė kitiems projektams iki 2001 m. Du grupės nariai – Valerijus Cenkovas (būgnai) ir Georgijus Janevas (gitara) baigė garsiąją Berklio muzikos koledžą Bostone (JAV).

2005 metais „Kaffe“ dalyvavo „Eurovizijos“ konkurse Kijeve, su daina „Lorraine“ atstovavę Bulgarijai.

## Nariai

### Orlinas Pavlovas – vokalas
Orlinas Pavlovas () gimė 1979 m. balandžio 23 d. Sofijoje operos dainininkų šeimoje. 2008 metais Orlinas kartu su profesionalia šokėja Jana Akimova laimėjo Bulgarijos TV konkursą „Dancing With The Stars“. Be dainininko karjeros, O. Pavlovas taip pat yra ir aktorius. 2014 metais Nikolajaus Ilievo filme „Gyvenimo legendos“ () atliko pagrindinį vaidmenį.

### Georgijus Janevas – gitara
Georgijus Janevas () gimė 1977 m. balandžio 23 d. Blagojevgrade. Jis yra gerai žinomas kaip muzikos įrašų prodiuseris. Paauglystės metais persikėlė gyventi į Rusiją, ten jis baigė vidurinę mokyklą.

Baigęs pasaulyje žinomą Berklio muzikos koledžą JAV. Į gimtąją Bulgariją grįžo 1999 metais ir kartu su Valerijumi Cenkovu įkūrė grupę „Badu“, po jos pavadinimo pakeitimo tapusi „Kaffe“. Be muzikanto karjeros, G. Janevas studijavo psichologiją Blagojevgrado universitete.

### Milenas Кukоšarоvas – klavišiniai
Milenas Кukоšarоvas () gimė 1978 m. gegužės 15 d. Plovdive, ten jis baigė muzikos mokyklą. Savo karjerą pradėjo kaip grupės „Infinity“ klavišininkas. Dirbo su žymiausiais bulgarų muzikantais – Teodosijumi Spasovu, Mitko Rupčevu bei Stefanu Valdobrevu. Nuo 2002 m. „Kaffe“ narys.

### Valerijus Cenkovas – būgnai
Valerijus Cenkovas () gimė 1973 m. rugsėjo 3 d. Dar vaikystėje pradėjo groti įvairiais instrumentais – pianinu, gitara ir kt. Mokėsi Varnos aukštojoje mokykloje, vėliau Graco (Austrija) džiazo akademiją Grace (Austrija).

Kaip ir G. Janevas, baigęs pasaulyje žinomą Berklio muzikos koledžą JAV. Grįžęs į Bulgariją, su juo įkūrė grupę „Badu“, po jos pavadinimo pakeitimo tapusi „Kaffe“.

### Martinas Taševas – trimitas
Martinas Taševas () gimė 1979 m. liepos 9 d. Plovdive. Baigęs Plovdivo muzikos koledžą.

Anksčiau su Milenu Kukošarovu ir Martinu Taševu grojo grupėje „Infinity“. Nuo 2002 m. „Kaffe“ narys.

### Veselinas Veselinovas-Eko – bosinė gitara
Veselinas Veselinovas-Eko () gimė 1963 m. spalio 19 d. Sofijoje, ten jis baigė muzikos konservatoriją (bosinė gitara ir kontrabosas).

Veselinas dirbo su pasaulinio garso muzikantais – tarp jų Ivo Papazovas, Teodosijus Spasovas, Vasko Vasilevas, Benny Paupin, Anatolijus Vapirovas, Yildiz Ibrahimova ir Okay Temiz. Jis taip pat yra kompozitorius ir įrašų prodiuseris.

Dainos „Lorraine“, dalyvavusios 2005 m. „Eurovizijos“ dainų konkurse, autorius.

## Nuorodos
* Daina ''Lorraine''

|-
Vimerbis

**Vimerbis** () – miestelis pietų Švedijoje, Smolande, Kalmaro lene, prie Stongono (*Stångån*) upės. Savivaldybės centras. Daug kur išlikusi viduramžiška architektūra.

Vimberis garsėja tuo, kad 1907 m. čia gimė žymi švedų vaikų rašytoja Astrida Lindgren. Veikia jai skirtas muziejus ir pramogų parkas.

## Istorija

Miestelis žinomas nuo XIV a.

## Giminingi miestai
*  Joniškis
*  Fargas (Šiaurės Dakota)


Vimmerby, den 23 juni 2008, bild 26.jpg|Medinė architektūra
Vimmerby kyrka 09.jpg|Bažnyčia
Toverum5.JPG|Toverumo dvaras


## Šaltiniai
Krasimir (vardas)

**Krasimir** () – slaviškos kilmės vyriškas vardas, paplitęs Bulgarijoje. Vardo reikšmė dviguba, nes tai sudurtinis vardas, susidedantis iš *krasa* reiškiančio „gražus“ ir *mir* reiškiančio „taika“ arba „pasaulis“.

### Panašūs vardai
* Krassimir – tas pats vardas tik rašomas su dviem S raidėmis.
* Krasimira – moteriška vardo versija.
* Mira – Krasimira trumpinys, moteriškas vardas.

### Žinomi žmonės
* Krasimir Balakov – buvęs žymus Bulgarijos futbolininkas.
* Krasimir Khristov – praeityje garsus bulgarų kanojininkas.
* Krasimir Kolev – buvęs praeityje garsus Bulgarijos futbolo vartininkas.

## Šaltiniai
Juozapas Nesiolovskis

**Juozapas Nesiolovskis** (1728–1814 m. kovo 8 d.) – ATR valstybinis veikėjas, Naugarduko vaivada nuo 1773 metų.

## Biografija
Lietuvos bajorų Nesiolovskių giminės atstovas, herbo „Korzbok“ savininkas. Adomo Nesiolovskio ir Anos Bereziovskos sūnus.

## Šeima
Žmona – Katerina Masalska, Mykolo Juozapo Masalskio duktė, sūnus – Ksaveras Pranciškus (1771–1845), Lenkijos armijos generolas.

## Nuorodos
* Слоўнік Л.Маракова 
* Генеалогія Несялоўскага 

## Išnašos

|-
Krasimira (vardas)

**Krasimira** () – slaviškos kilmės moteriškas vardas, kildinamas iš viduramžių laikų, paplitęs Bulgarijoje. Vardo reikšmė dviguba, nes tai sudurtinis vardas, susidedantis iš *krasa* reiškiančio „gražus“ ir *mir* reiškiančio „taika“ arba „pasaulis“.

### Panašūs vardai
* Krasimir – vyriška vardo forma.
* Mira – Krasimira trumpinys, moteriškas vardas.

### Žymūs žmonės
* Krasimira Bogdanova – buvusi garsi Bulgarijos krepšininkė, 1980 m. Maskvoje vykusių vasaros olimpinių žaidynių sidabro medalio laimėtoja.
* Krasimira Gyurova – buvusi garsi bulgarų krepšininkė, 1976 m. Monrealio vasaros olimpinių žaidynių bronzos medalio laimėtoja.

## Šaltiniai
Mykolas Leonas Obuchovičius

**Mykolas Leonas Obuchovičius** (, ? – 1668 m. spalio 22 d.) – LDK valstybinis veikėjas, diplomatas ir rašytojas-memuaristas. Lietuvos armijos rotmistras ir pulkininkas, Mozyriaus ir Nugarduko pakamaris, Lietuvos didysis sargybinis (1668). ATR-Maskvos (1654–1667) ir ATR-Švedijos (1655–1660) karų dalyvis.

## Biografija
Lietuvos bajorų Obuchovičių giminės atstovas, herbo „Jasieńczyk“ savininkas. Smolensko vaivados Filipo Kazimiero Obuchovičiaus (apie 1600–1656) sūnus.

Baigė Vilniaus universiteto filosofijos fakultetą. Tarnavo Lenkijos karaliaus ir Lietuvos didžiojo kunigaikščio Jono II Kazimiero rūmuose. 1650 metais – karaliaus pasiuntinys Maskvoje. 1651 metais Mykola Obuchovičius dalyvavo Lietuvos karių žygyje į Ukrainą ir mūšiuose su sukilusiais kazokais. 1656 metais dalyvavo trijų dienų mūšyje prie Varšuvos. ATR-Rusijos karo (1654–1667) metu, 1660 metais, Mykolas Leonas Obuchovičius Bresto vaivadijoje pateko į nelaisvę pas rusus, kur praleido dvejus metus. 1662 metais buvo išlaisvintas Smolenske, belaisvių keitime. Grįžęs Mykolas Obuchovičius vėl pradėjo kovoti prieš rusus. 1664 metais dalyvavo žygyje į Brianščiną.

Gyvenimo pabaigoje (1668) gavo Lietuvos didžiojo sargybinio pareigybę.

## Nuorodos
* Дневник Михаила Обуховича
Karolis Prozoras

**Karolis Prozoras** (1759–1841 m. lapkričio 1 d., Choinikai) – LDK valstybinis veikėjas. Priešpaskutinis Lietuvos didysis stovyklinininkas (1787–1793), vardinęs save kaip grafas Choinikuose ir Ostrogliadovičiuose (Ovrucko pavietas).

## Biografija
Lietuvos bajorų Prozorų giminės atstovas, herbo „Prozor“ savininkas. Vitebsko vaivados Juozapo Prozoro (1723–1789) sūnus.

Gavo gerą išsilavinimą, aktyviai dalyvavo respublikos politiniame gyvenime. Užėmė Lietuvos Tribunolo maršalkos (1787) ir Lietuvos didžiojo stovyklininko (1787–1794) pareigybes. Patvirtino naują ART konstituciją, priimtą 1791 m. gegužės 3 d.

1794 m. sukilimo rengimo metu Karolis Prozoras surinko jo palaikymui apie milijoną auksinų, pardavęs dalį savo dvarų. Gavo iš Tadeušo Kosciuškos generolo-majoro titulą, ginkluotųjų pajėgų vado Ukrainoje, Polesijoje, Podolėje ir dalyje Lietuvos, įtrauktas į Rusijos imperijos sudėtį po dviejų ATR padalijimų. Tačiau dėl karo reikalų nežinojimo nesugebėjo išplėsti sukilimo ir išvažiavo į Varšuvą.

1794 m. liepos 18 d. Karolis Prozoras gavo iš Tado Kosciuškos paskyrimą į Aukščiausios nacionalinės tarybos patarėjo pavaduotojo įgalioto atstovo visose LDK kariuomenės padaliniuose pareigas. Išvažiavo į Vilnių, bet po rusų sukilimo numalšinimo Lietuvoje buvo priverstas emigruoti. Po amnestijos nuo Rusijos vadovybės Karolis Prozoras grįžo į Choinikus (1802 metais). 1812 metais palaikė Napoleoną ir įėjo į LDK laikinosios vadovybės sudėtį, tapęs Iždo komiteto pirmininku. Nuo 1814 m. vėl gyveno emigracijoje.

Nuo 1821 m. įėjo į Tėvynės draugiją ir buvo Lietuvos provincijos komiteto narys. 1826 metais rusų valdžia areštavo Karolį Prozorą dėl dekabristų sukilimo ir įkalino jį Petropavlosko tvirtovėje, bet 1829 metais jis buvo išlaisvintas.

Kalėjimo metu mirė Karolio Prozoro žmona Liudvika (1828), kuri ieškodama vyro atvyko į Brestą. Velionę pervežė į tėvynę ir palaidojo unitų cerkvėje Velikij Bor kaime (Choinikų apylinkėje).

Švento Stanislovo (1785), Baltojo erelio ir Garbingo legiono (1812) ordinų kavalierius.

## Literatūra
* Вялікае Княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: Ил. ISBN 985-11-0378-0 .
* Памяць: гісторыка-дакументальная хроніка Хойніцкага раёна. – Мн., 1993.
Mira (vardas)

**Mira** – moteriškas vardas. Iš lotynų kalbos verčiant reikšmė yra „stebuklas“. Sanskrite šis vardas taip pat aptinkamas, o jo prasmė suprantama kaip „jūra“ arba „vandenynas“. Slavų kalbose toks moteriškas vardas kildinamas iš žodžio *mir*, reiškiančio „taika“ arba „pasaulis“.

Belgijoje šis vardas 2014 m. buvo 82-as pagal populiarumą, Vengrijoje tais pačiais metais 35-as, Turkijoje 19-as.

### Panašūs vardai
* Miriam – hebrajų kalbos vardas, nuo kurio galimai kilusi lotyniška vardo versija.

### Žinomi žmonės
* Mira Aroyo – garsi bulgarų dainininkė bei didžėja.
* Mira Awad – žinoma arabų kilmės Izraelio aktorė, dainininkė, dainų kūrėja.
* Mira Bai arba Meera – mistinė hinduistų XVI a. dainininkė ir poetė.
* Mira Furlan – kroatų aktorė ir dainininkė.
* Mira Leung – Kanadai atstovavusi dailiajame čiuožime.
* Mira Sorvino – amerikiečių aktorė.

## Šaltiniai
Kepler-438b

**Kepler-438b** (dar vadinama **KOI-3284.01**) – egzoplaneta, 2015 m. sausio 6 d. atrasta NASA Kepler kosminiu teleskopu. Egzoplaneta yra panaši į Žemę, nes turi uolėtą paviršių bei panašią temperatūrą. Sukasi aplink savąją žvaigždę raudonąją nykštukę Kepler-438. Kepler-438b yra gyvybės zonoje. Ji yra maždaug už 470 šviesmečių nuo Žemės.

## Egzoplanetos apibūdinimas
Kepler-438b planetos spindulys yra 1,12 karto didesnis už Žemės. Šios egzoplanetos žvaigždė yra mažesnė ir šaltesnė už Saulę. Aplink šią žvaigždę planeta apsisuka per 35,2 dienas.

## Gyvybė
Kepler-438b egzoplaneta yra gyvybės zonoje. Manoma, kad kai kur paviršiuje gali būti skysto vandens. Egzoplanetos panašumo į Žemę indeksas (ESI) yra 0,88.

## Išnašos
Gerardas Denhofas

**Gerardas Denhofas** (1590 m. sausio 15 d. – 1648 m. gruodžio 23 d.) – ATR valstybinis ir karinis veikėjas, vokiečių pėstininkų vadas (1621), Gdansko kaštelionas (1642), Pamario vaivada (1643–1648), Prūsijos žemės iždininkas (1643), karaliaus dvaro maršalka (1645), Malborko, Koscežynos, Viljandžio, Liucino seniūnas ir Malborko ekonomas.

## Biografija
Kilo iš vokiečių-lietuvių Denhofų giminės, herbo „Vepris“ savininkas. Dorpato vaivados Gerardo Denhofo (m. 1598?) ir Margaritos fon Zweiffeln (m. 1622) sūnus. Broliai – Pernu vaivada Ernestas Magnusas (1581–1642), pulkininkas Germanas (m. 1620), Dorpato ir Seradzo vaivada Kasperas (1588–1645).

## Šeima ir vaikai
Buvo vedęs du kartus. 1629 metais pirma santuoka buvo su Katerina Opalinska (1596–1625), Karūnos raikytojo Petro Opalinskio (1566–1600) ir Elžbietos Zborovskos, Gdansko kašteliono Dmitrijaus Veichero 1578–1628) našle, nuo santuokos su kuria vaikų neturėjo.

1637 metų rugpjūtį vedė antrą kartą Sibilę Margaritą Bžeską (1620–1657), Bžesko, Legnicos ir Scinavos kunigaikščio Jano Kristiano (1591–1639) ir Doerotėjos Sibilės Brandenburgės (1590–1625) dukterį. Vaikai:

* Vladislavas (1639–1683), pėstininkų pulko pulkininkas (1664), karaliaus gvardijos vadas, Pamario pakamaris (1668), Chelmo kaštelionas (1677), Pamario vaivada (1677–1683), Prūsijos žemės iždininkas (1679), Skarževsko seniūnas
* Katerina Jadvyga (m. iki 1668), 1-mas vyras Malborko vaivada Liudvikas Veicheris (m. 1656), 2-ras vyras nuo 1661 metų Poznanės vaivada Vaitiekus Konstantinas Breza (apie 1620–1699)
* Konstancija Ana, 1-mas vyras Chelmo vaivada Janas Kosas (m. 1662), 2-ras vyras Malborko vaivada Janas Ignotas Bakovskis (apie 1615–1679)
* Sibilė, vyras – Kališo pakamaris Petras Ichlickis.

## Literatūra
* Kilian Heck, Christian Thielemann (Hrsg.): Friedrichstein. Das Schloß der Grafen von Dönhoff in Ostpreußen. Deutscher Kunstverlag, München/Berlin 2006, ISBN 3-422-06593-8; S. 13f., 19-23, 26, 204 und 293.

## Nuorodos

|-
Amelandas

**Amelandas** (, fryz. *It Amelân*) – sala Nyderlanduose, Vakarų Fryzų salų grandinės rytinėje dalyje. Sudaro savivaldybę, priklausančią Fryzijos provincijai. Sala nutįsusi iš rytų į vakarus, žema (aukštis iki 4 m), sudaryta daugiausia iš smėlio kopų. Plotas – 58,8 km². Yra šiek tiek miškų. Vyrauja kultūriniai kraštovaizdžiai.

Amelande 2014 m. gyveno 3591 žmogus. Saloje yra šie kaimai: Holumas, Nesas, Burenas, Balumas. Yra švyturys, pakilimo takas, mokykla, paplūdimys, 4 bažnyčios. Yra kelto linija iš Holverdo. Atoslūgio metu žemyną galima pasiekti ir pėsčiomis.

Sala šaltiniuose minima nuo VIII a. kaip Ambla. Iki XV a. mokėjo duoklę Olandijai. 1424 m. fryzų valdovas Ritske Jelmera paskelbė laisvąją vasalystę. Amelandas oficialiai į Nyderlandų sudėtį įtrauktas tik 1813 m.

## Galerija

Dünenstraße auf Ameland.jpg|Kopų kraštovaizdis
Duinafslag Ameland november 2007.JPG|Pakrantė
Ameland-Häuser bei Nes-Aug-2006.JPG|Nesas
Hollum - Kerk.jpg|Holumo bažnyčia
Albertas Konastantinas Ciechanoveckis

**Albertas Konastantinas Ciechanoveckis** (? – 1675 m.) – LDK valstybinis veikėjas.

## Biografija
Lietuvos bajorų Ciechanoveckių giminės atstovas, herbo „Dąbrowa“ savininkas. Minsko vaivados Kristupo Ciechanoveckio ir Antanelės Druckos-Gorskos sūnus. Turėjo brolį Mykolą Valerijoną. 

Apso, Gubsos ir Lepelio seniūnas, Oršos žemės maršalka nuo 1660, LDK stovyklininkas nuo 1664 metų. 

Pulkininkas, ATR-Maskvos 1654–1667 metų karo dalyvis, 1663 metais vadovavo LDK kariams. 

## Šeima
Buvo vedęs Haną Kantakuzinę, turėjo tris dukteris ir 6 sūnus, kurie užėmė aukštas pareigybes. 

## Literatūra
* Думін С. Цеханавецкія // Вялікае княства Літоўскае: Энцыклапедыя. У 3 т. Т.2: Кадэцкі корпус — Яцкевіч / Рэдкал.: Г.П. Пашкоў (гал.рэд.) і інш.; Маст. З.Э. Герасімовіч. – Мн.: БелЭн, 2006. – 792 с.: іл. С. 727. ISBN 985-11-0315-2, ISBN 985-11-0378-0 (т. 2)
Radmila (vardas)

**Radmila** – slaviškos kilmės sudėtinis moteriškas vardas, kur *rad* reiškia „gero linkintis“ ir *milu* – „maloningas“. Mėgstamas Serbijoje bei kartais dar aptinkamas Čekijoje.

## Rašyba
* Čekiškai – Radmila.
* Lenkiškai – Radomiła.
* Serbiškai – Радмила.

Dažnai naudojami vardo trumpiniai, čekai vardą trumpina iki Radka, tuo tarpu serbai vadina Rada.

## Žinomi žmonės
* Radmila Bakočević – serbų operos solistė, sopranas.
* Radmila Drljača – buvusios Jugoslavijos tinklinio žaidėja, laimėjusi sidabrą 1980 m. olimpinėse žaidynėse.
* Radmila Kleslová – Čekijos politikė.
* Radmila "Rada" Manojlović – garsi serbų šiuolaikinės muzikos pop/folk atlikėja.
* Radmila Perišić – žymi dziudo kovotoja iš Serbijos.
* Radmila Savić – buvusios Jugoslavijos tinklinio žaidėja, laimėjusi sidabrą 1980 m. olimpinėse žaidynėse.
* Radmila Šekerinska – Makedonijos politikė, keliskart trumpai ėjusi ministrės pirmininkės pareigas savo šalyje.
Gotamo miestas

**Gotamo miestas** arba **Gotamas** yra išgalvotas JAV miestas, kuris pasirodo „DC Comics“ leidžiamose Amerikos komiksų knygose. Ši vieta geriausiai žinoma, kaip Betmeno namai. Kaip Betmeno gyvenamoji vieta, Gotamas pirmą kartą paminėtas „Batman“ #4 numeryje (1940 m. žiema).

## Pavadinimo kilmė
Rašytojas Bilas Fingeris paaiškino, kodėl pakeitė Betmeno vietą iš Niujorko į Gotamo miestą: „Iš pradžių ketinau pavadinti Gotamo miestą Pilietiniu miestu. Tada bandžiau Sostinės miestą, tada Pakrantės miestą. Galiausiai atsiverčiau Niujorko telefonų knygą ir radau „Gotham Jewelers“ ir pasakiau sau – Gotamo miestas. Mes miesto nevadinome Niujorku, kadangi norėjome, jog bet kuris asmuo bet kokiame mieste galėtų save susieti su juo.

## Kitose terpėse

### Videožaidimai
* *Batman: Arkham*
** *Batman: Arkham Asylum* (2009) prasideda, kai Betmenas veža Džokerį iš Gotamo miesto į Arkham Asylum bepročių namus. Džokeris taip pat grasina susprogdinti bombas Gotame.
** Žaidime *Batman: Arkham City* (2011), Gotamo lūšnynai (šiaurinė sala) buvo paversti į Arkhamo miestą.
** Žaidime *Batman: Arkham Origins* (2013) matoma ankstesnė, jaunesnė miesto versija lyginant su kitais „Batman: Arkham“ serijos žaidimais. Be šiaurinės salos žaidėjai gali tyrinėti naują pietinę salą, su buvusia sujungtą Pioneer’s Bridge tiltu.
** *Batman: Arkham Knight* (2015) žaidime centrinis Gotamo miestas yra penkis kartus didesnis negu senasis Gotamas.
* Gotamo miestas yra *Batman Begins* videožaidime.
* Gotamo miestas pasirodo *DC Universe Online* žaidime.
* Gotamo miestas yra centrinis pasaulis *LEGO Batman 2: DC Super Heroes* žaidime.
* Gotamo miestas yra *LEGO Batman 3: Beyond Gotham* žaidime.
* Gotamo miestas yra žaidime *Mortal Kombat vs. DC Universe*.
* Gotamo miestas pasirodo žaidime *Injustice: Gods Among Us*, kur žaidėjai gali kautis priešais Veinų rūmus.

## Šaltiniai
Radmila Manojlović

**Radmila Manojlović** (); g. 1985 m. rugpjūčio 25 d. Požarevace) – Serbijos pop-folk muzikos dainininkė. Kaip scenos atlikėja, sužibėjo televizijos muzikiniame konkurse „Zvezda Granda“ (*Звезда Гранда*) 2007 m. trečiajame jo sezone.

## Biografija
Augo Četerežo miestelyje kartu su seserimi Maje. Kai Radmilai buvo 19 metų, nuo ligos mirė mama.

Keliskart bandė patekti į „Zvezda Granda“ muzikinį konkursą, kol galiausiai ji buvo pastebėta ir III sezone liko antra. Konkurso metu jos atlikta daina „Nikada više“ (liet. *Niekados*) tapo itin populiari buvusios Jugoslavijos šalyse, kol galiausiai tapo tų metų geriausia daina. 2008 m. pirmą kartą sudalyvavo festivalyje „Grand festival“ (*Гранд фестивал*), kuris yra didžiausias muzikinis renginys buvusios Jugoslavijos atlikėjams.

Nuo 2008 m. draugavo su kylančiu jaunuoju artistu Milan Stanković, šiuo metu pora išsiskyrusi.

2010 metai jai  buvo itin sėkmingi laimėjo iškart net kelis svarbius apdovanojimus skirtingose šalyse. Gimtojoje Serbijoje laimėjo apdovanojimą kaip „Geriausia 2010 m. folk atlikėja“, Bosnijoje ir Hercogovinoje ji pripažinta išleidusia „Geriausią 2010 m. folk stiliaus kompaktinę plokštelę“ ir atlikusia „Geriausią 2010 metų duetą“, taip pat Vokietijos serbų bendruomenė portale Frankfurtske „Vesti“ išrinko ją „Geriausia 2010 m. folk atlikėja“. Kroatijoje ji irgi pripažinta laimėtoja kategorijoje „Geriausias 2010 m. duetas“ (daina – „Deset ispod nule“ (liet. *minus dešimt*)).

2014 m. youtube portale buvo paskelbtas Rados singlo „Alkotest“ klipas, šiuo metu jis surinkęs per 25 mln. peržiūrų ir yra populiariausia dainininkės daina.

Nuo 2016 metų, jį drauge su dainininkais Milica Todorović, Branislav Mojićević ir Milan Topalović yra nacionalinio transliuotojo RTS laidos-dainų konkurso vaikams „Neki novi klinci“ vertinimo komisijos narė.

## Diskografija

### Dainos
* *Hvala bogu za tu ljubav* (2007)
* *Nikada više* (2007)
* *Kako bole usne neverne* (2008)
* *Bolje ona nego ja* (2008)
* *Glavu gore mala* (Duetas su Lepa Lukić) (2008)
* *Rođendan* (2009)
* *Deset ispod nule* (2009)
* *50 Puta* (2009)
* *Mladež* (2009)
* *Kad bi znao* (2009)
* *Crna ptica* (2011)
* *S' mora na planine (2011)
* *Nije meni* (2011)
* *Marakana* (2011)
* *Nema te* (2013)
* *Glatko* (2014)
* *Alkotest* (2014)
* *Biseri i svila* (2016)
* *Metropola* (2016)
* *Gratis* (2016)
* *Istina živa* (2016)

=== Albumai ===
* *Deset ispod nule* (2009)
* *Marakana* (2011)
* *Metropola'' (2016)

## Išnašos
Šv. Brunono Kverfurtiečio bažnyčia

**Šv. Brunono Kverfurtiečio bažnyčia** yra 2 Lietuvos bažnyčių titulas.

Šv. Brunono Kverfurtiečio titulą turi šios Lietuvos bažnyčios:

* Vilkyčių Šv. Brunono Kverfurtiečio bažnyčia;
* Klaipėdos Šv. Brunono Kverfurtiečio bažnyčia.

## Šaltiniai
Filipas Kazimieras Obuchovičius

**Filipas Kazimieras Obuchovičius** (; apie 1600–1656 m. rugsėjo 6 d.) – LDK valstybės veikėjas, Smolensko vaivada, kariškis, diplomatas, rašytojas-memuaristas.

## Biografija
Lietuvos didžiosios kunigaikštystės rusėniškos kilmės bajorų Obuchovičių giminės iš Voluinės atstovas. Herbas „Jasieńczyk. Valdė dvarus Naugarduko vaivadijoje. Obuchovičiai užėmė svarbius valstybinius-administracinius postus Lietuvos didžiojoje kunigaikštystėje.

Jo tėvas, Teodoras Obuchovičius, tarnavo Mozyriaus žemės teisėju.

Filipas Obuchovičius baigė Zamoisko akademiją. Vėliau tarnavo vaiskiu Mozyriuje, karaliaus rotmistru. 1632 metais jį, kaip teisių ir vietos papročių žinovą, deputatų seimelyje Mozyriaus bajorai išrinko pasiuntiniu (deputatu) į aukščiausią apeliacinį teismą – Lietuvos Vyriausiąjį Tribunolą.Gožsko, Cirinsko ir Belsko seniūnas. 1653-1656 m. - Smolensko vaivada. Buvo Naugarduko bajorijos atstovu 1639, 1640, 1645 ir 1646 m. ATR Seime, taip pat 1648 konvokaciniame Seime. Buvo ATR pasiuntiniu Rusijoje ir Venecijos Respublikoje. Paliko dienoraščio rankraštį, kurį vėliau pratęsė jo sūnūs. 

Palaidotas Naugarduko jėzuitų bažnyčioje. 

## Literatūra
* Обуховичи // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907

## Išnašos

## Nuorodos
* Обухович Филипп Казимир 

|-
Nevena (vardas)

**Nevena** – pietų slavų šalyse paplitęs moteriškas vardas, kildinamas iš bulgarų žodžio *neven*, reiškiančio „medetką“.

## Žinomi žmonės
* Nevena Božovič – Serbijos dainininkė.
* Nevena Kokanova – buvo garsi bulgarų aktorė.
* Nevena Lipovac – gražuolių konkurso „Mis Serbija 2008 m.“ nugalėtoja.
* Nevena Tsoneva – Bulgarijos dainininkė, pirmojo sezono bulgarų muzikos šou „Music Idol“ nugalėtoja.

## Šaltiniai
Dunja

**Dunja** – Serbijoje bei Kroatijoje paplitęs moteriškas vardas, reiškiantis cidoniją.

## Žinomi žmonės
* Dunja Knebl – kroatė, etno muzikos daininonkė.
* Dunja Ilić – serbų pop dainininkė.
* Dunja Mijatović – Bosnijos teisininkė, ESBO atstovė vertinanti žiniasklaidos laisvę šalyse.

## Šaltiniai
Dubravka (vardas)

**Dubravka** – slaviškos kilmės moteriškas vardas, kildinamas nuo žodžio *dubrava*, reiškiančio „ąžuolų giraitė“. Paplitęs Kroatijoje ir Serbijoje.

## Žinomi žmonės
* Dubravka Mijatović – serbų aktorė.
* Dubravka Šuica – kroatų politikė, buvusi Dubrovniko miesto merė.
* Dubravka Tomšič Srebotnjak – garsi slovėnų pianistė.
* Dubravka Ugrešić – žymi kroatų rašytoja.

## Šaltiniai
Jonas Niaura

**Jonas Niaura** (g. 1952 m. vasario 26 d. Daujočiuose) – Lietuvos ekonomistas.

## Biografija

1970 m. baigė Svėdasų vidurinę mokyklą, 1975 m. – Vilniaus universiteto Finansų ir apskaitos fakultetą. 1981 m. baigė Maskvos pedagoginį institutą.

1975–1977 m. Vilniaus universiteto Ekonominės kibernetikos ir finansų fakulteto Politinės ekonomijos katedros stažuotojas-tyrinėtojas. 1981–1983 m. – Politinės ekonomijos katedros asistentas, 1983–1987 m. – šios katedros vyresnysis dėstytojas. 1987–1993 m. Vilniaus universiteto Ekonomikos fakulteto Ekonominės teorijos katedros docentas.

1993 m. Lietuvos Respublikos finansų ministerijos Tarptautinių santykių departamento direktoriaus pavaduotojas, buvo Lietuvos valstybinio komercinio banko tarybos narys. 1993–1998 m. Lietuvos banko valdybos pirmininko pavaduotojas. 1999–2001 m. Lietuvos banko valdybos pirmininko konsultantas.

1994–2001 m. Centrinio vertybinių popierių depozitoriumo valdybos narys. 1993–1997 m. Vertybinių popierių komisijos narys. 1996–2002 m. Nacionalinės vertybinių popierių biržos tarybos narys ir tarybos pirmininkas. 1996–1998 m. Pasaulio banko ir Europos rekonstrukcijos ir plėtros banko alternatyvusis valdytojas nuo Lietuvos.

1996–2000 m. Lietuvos bankininkystės, finansų ir draudimo instituto tarybos narys, 1999–2006 m. žurnalo „Pinigų studijos“ redakcinės kolegijos narys.

2001 m. Lietuvos Respublikos finansų ministerijos Finansų rinkų departamento direktoriaus pavaduotojas. 2001–2002 m. „NORD/LB“ Vidaus audito departamento direktorius, 2003–2006 m. – „DnB NORD lizingas“ direktoriaus pavaduotojas. 2005–2006 m. „DnB NORD Investicijų valdymas“ tarybos pirmininko pavaduotojas.

2007–2014 m. Valstybės turto fondo generalinio direktoriaus pavaduotojas. Nuo 2014 m. Turto banko Finansinio turto departamento Privatizavimo skyriaus viršininkas.

Nuo 1994 m. Vilniaus universiteto Ekonomikos fakulteto docentas.

## Šaltiniai
Osas

**Osas** () – miestas pietų Nyderlanduose, Šiaurės Brabante, į pietvakarius nuo Nijmegeno. Savivaldybės centras. Plentai į Hertogenbosą, Eindhoveną, Tilį; geležinkelio stotis. Chemijos, farmacijos pramonė.

Apylinkėse yra Forstengrafo archeologinė vietovė.

## Istorija

Osas rašytiniuose šaltiniuose minimas nuo 1069 m. Miesto teises įgijo 1399 m.

## Sportas
* FC Oss – futbolo klubas

## Galerija

De grote kerk Oss.jpg|Oso bažnyčia
Oss, molen Zeldenrust.JPG|Vėjo malūnas
Molenstraat Oss.JPG|Miesto architektūra
Fetty Wap

**Willie Maxwell II** *(g. [[1991]] m. [[birželio 7]] d.)*, geriau žinomas kaip **Fetty Wap** – amerikiečių reperis, išgarsėjęs 2014 m., išleidęs singlą „Trap Queen“, kuris pasiekė antrąją vietą „Billboard Hot 100“ reitinge ir ten išsilaikė tris savaites. 2015 m. rugsėjį išleistas debiutinis atlikėjo albumas "Fetty Wap, debiutavęs pirmojoje „Billboard 200“ reitingo vietoje. 2023 m. duomenimis, atlikėjas yra išleidęs du studijinius albumus, iš kurių naujausiasis, „The Butterfly Effect“, išleistas 2021 m. spalį.

Atlikėjui vaikystėje abiejose akyse išsivystė glaukoma. Daktarams nepavyko išgydyti vienos akies ir ji buvo pakeista dirbtine.

## Diskografija
* *[[Fetty Wap (albumas)|Fetty Wap]] (2015)*
* *The Butterfly Effect (2021)*

## Išnašos

## Nuorodos
* 
*
Fetty Wap (albumas)

**Fetty Wap** – debiutinis to paties pavadinimo amerikiečių reperio albumas, išleistas 2015 m. rugsėjo 25 d. Albumas susilaukė teigiamų kritikų įvertinimų ir, per pirmą savaitę JAV pardavus 129 tūkstančius kopijų, debiutavo pirmoje „Billboard 200“ topo vietoje.

2016 m. „Grammy“ apdovanojimuose singlas „Trap Queen“ buvo nominuotas geriausios repo dainos ir geriausio repo atlikimo nominacijose.

## Dainų sąrašas

## Išnašos
Erdal Erzincan

**Erdalas Erzindžanas** (*Erdal Erzincan*; g. 1971 m.) – Turkijos muzikantas, kompozitorius, grojantis baglama.

Gimė rytų Turkijos mieste Erzurume. 1981 m. persikėlė į Stambulą, 1985 m. pradėjo mokytis groti baglama Arifo Saho (*Arif Sağ*) muzikos mokykloje. 1989 m. įstojo į Stambulo technologijų universitetą, kur studijavo muziką. Tyrinėjo grojimo baglama be plektro metodą, vadinamą *selpe*. 1994 m. išleido savo pirmąjį albumą. Jis drauge su baglama meistru Arifu Sahu pasirodė Kelno filharmonijoje, vėliau koncertavo su „Ambassade Orchester Wien“ ir Vienos simfoniniu orkestru. Erdalas Erzindžanas įrašė kompozicijų su žymiais Turkijos ir Irano klasikinės muzikos atlikėjais – Arifu Sahu, Tolga Sahu, Ismailu Ezdenu, Jylmazu Čeliku, Muharemu Temizu, Erolu Parlaku, Keihanu Kalhoru. Pats Erzindžanas dabar yra savo įkurtos baglamos mokyklos dėstytojas.

2015 m. spalį drauge su Keihanu Kalhoru koncertavo Lietuvoje.

## Diskografija
* *Töre* (1994 m.)
* *Garip* (1996 m.)
* *Türküler Sevdamız* (1997 m., su İsmail Özden ir Tolga Sağ)
* *Concerto For Bağlama* (1998 m., su Arif Sağ ir Erol Parlak)
* *Gurbet Yollarında* (1999 m.)
* *Anadolu* (2000 m.)
* *Türküler Sevdamız 2* (2001 m., su Tolga Sağ ir Yılmaz Çelik)
* *Al Mendil* (2002 m.)
* *Türküler Sevdamız 3* (2005 m., su Tolga Sağ, Muharrem Temiz ir Yılmaz Çeli)
* *Kervan* (2006 m.)
* *The Wind* (2006 m., su Kayhan Kalhor)
* *Giriftar* (2008 m.)
* *Girdab-ı Mihnet* (2011 m.)
* *Kula Kulluk Yakışır Mı* (2013 m., su Kayhan Kalhor)

## Šaltiniai

## Nuorodos
* Atlikėjo svetainė
*
Den Helderis

**Den Helderis** () – miestas Nyderlanduose, Šiaurės Olandijoje, į šiaurę nuo Alkmaro, Šiaurės Olandijos pusiasalio šiauriniame gale, Vatų jūros pakrantėje. Savivaldybės centras. Kelias į Alkmarą, keltas į Tekselio salą, geležinkelio stotis. Prasideda Šiaurės Olandijos kanalas. Yra pagrindinė Nyderlandų karinė jūrų bazė. Miesto įžymybė – vandens bokštas. Gretimame Hiuisduneno kaime yra 55 m *Lange Jaap* švyturys (vienas aukščiausių pasaulyje). Yra jūrininkų mokykla, karo laivyno muziejus. Dauguma senųjų dokų paversta restoranais, viešbučiais.

## Istorija

Den Helderis pradžioje buvo kaimelis šalia Hiusduneno. Vėliau pradėjo augti kaip svarbus gynybinis taškas, vadintas *Helledore* („pragaro durys“). XVII–XVIII a. tapo Nyderlandų laivyno baze. Buvo fortas, XIX a. pastatyta daug dokų. ~1820 m. nuo čia pradėtas kasti Šiaurės Olandijos kanalas į Amsterdamą.

## Galerija

Den Helder - Watertoren.JPG|Vandens bokštas
Den Helder - Fort Oostoever - 2.JPG|Tvirtovės liekanos
Den helder 009.JPG|Bažnyčia
Neprėkšta (ežeras)

**Neprėkšta** – ežeras Lietuvoje, Kaišiadorių rajone, 12 km į šiaurę nuo Kaišiadorių, 4 km į šiaurės rytus nuo Palomenės. Ilgis vakarų–rytų kryptimi 1,2 km, plotis iki 0,44 km. Altitudė 74,4 m. Telkšo rinoje. Yra 5 salos: 0,33 ha, 0,33 ha, 0,3 ha, 0,2 ha ir 0,11 ha. Kranto linija labai vingiuota – yra keletas įlankų ir pusiasalių. Šiauriniai ir rytiniai krantai žemi, kiti – aukštesni. Iš šiaurės prieina Gegužinės miškas. Į ežerą įteka, o šiaurėje išsrūva Lomenos intakas Neprėkšta.

Pietinėje pakrantėje įsikūręs Neprėkštos kaimas. Pietine pakrante eina ir pietrytinę ežero dalį skersai kerta kelias , šiaurvakarine pakrante eina kelias .

Ežerėvardis *Neprėkštà* yra visiškai neaiškios kilmės, galbūt tolimai susijęs su Dniepro vardu (dar šaltiniuose žinomu kaip *Niper, Niepor, Непрь*).

## Šaltiniai
Honingsvogas

**Honingsvogas** () – miestas Norvegijos šiaurėje, Finmarke, Mageriojos salos pietryčiuose, Barenco jūros pakrantėje. Nordkapo savivaldybės centras. Tai toliausiai į šiaurę nutolęs Norvegijos miestas. Yra neužšąlantis jūrų uostas su kruizinių laivų prieplauka. Keliu sujungtas su Alta. Yra oro uostas. Verčiamasi žvejyba, turizmu. Yra bažnyčia. Iš Honingsvogo rengiamos kelionės į Nordkapo kyšulį.

## Istorija

1996 m. Honingsvogui suteiktas miesto statusas, nors pagal 1997 m. priimtą Norvegijos įstatymą miestu gali vadintis gyvenvietė, turinti virš 5000 gyventojų. Honingsvogui pritaikyta išimtis, tai yra vienas mažiausių miestų šalyje.


Honningsvåg 1.JPG|Honingsvogas ankstyvą pavasarį
23. juli 2006 Norge, Honningsvåg.jpg|Miesto gatvė
Honningsvåg 2013 06 09 3488 (10319096255).jpg|Bažnyčia
FISKERNES SERVICESTASJON, 7.jpg|Žvejybos uostas
Hamerfestas

**Hamerfestas** (, ) – miestas šiaurės Norvegijoje, Finmarke, Kvaliojos salos šiaurės vakaruose, Barenco jūros pakrantėje. Savivaldybės centras. Yra jūrų uostas, kelias į Kvalsundą, oro uostas. Verčiamasi žvejyba, turizmu, jūroje pradėta gamtinių dujų gavyba. Mieste yra 1961 m. pastatyta bažnyčia, baltųjų lokių muziejus, samių kultūros centras. Apylinkėse yra Struvės geodezinio lanko (pasaulio paveldas) taškas. Hamerfesto mieste ir apylinkėse ganosi laukinių šiaurės elnių bandos.

## Istorija

Hamerfestas buvo samių žvejų kaimas, vietovę lankydavo pomorų pirkliai. 1684 m. čia pastatyta pirmoji bažnyčia. 1789 m. Hamerfestui suteiktas miesto statusas. XIX a. pr. miestą nusiaubė britų laivynas. 1890 m. miestą suniokojo gaisras. 1944–1945 m. Hamerfestą sunaikino naciai. Vėliau miestas atkurtas.

## Galerija

Hammerfest.jpg|Pakrantė
Hammerfest Juni 2005.jpg|Uostas
Hammerfest kirke.jpg|Bažnyčia
Darželinė naktižiedė

**Darželinė naktižiedė** (*Silene armeria*) – gvazdikinių (*Caryophyllaceae*) šeimos naktižiedžių genties augalų rūšis, kilusi iš Europos, tačiau šiuo metu išplitusi ir Amerikoje.

Lietuvoje taip pat auga lietuvinė naktižiedė (*Silene lithuanica*), kuri buvo daug kartų aprašyta mokslinėje spaudoje, tačiau šiuo metu botanikų atskira rūšimi nelaikoma. Manoma, jog tai ta pati rūšis kaip ir *Silene armeria*. Tačiau duomenų bazės sistematinis įrašas apie tai pažymėtas kaip mažai patikimas bei laukiantis peržiūros.

Lietuvoje augantys augalai vadinami lietuvine naktižiede. Pagal kai kuriuos senus pavadinimus, kurie visi dabar oficialiai yra *Silene armeria* sinonimai, lietuviškas variantas laikomas smulkesniu nei rūšis taksonominiu vienetu (*Atocion armeria (L.) Raf.* ir *Atocion armeria var. lituanicum (Zapał.)*).

*Silene armeria* pirmąkart aprašė Carl von Linné 1753 m.

## Šaltiniai

## Nuorodos

* theplantlist.org / '''''Silene armeria'' L.''' 
** theplantlist.org / '''''Atocion armeria'' var. ''lituanicum'' (Zapał.) Niketić & Stevan.''' is a synonym of '''''Silene armeria'' L.''' 
** theplantlist.org / '''''Atocion lituanicum'' (Zapał.) Tzvelev''' is a synonym of '''''Silene armeria'' L.''' 
** theplantlist.org / '''''Silene lituanica'' Zapał.''' is a synonym of '''''Silene armeria'' L.'''
Katininiai

# †*[[Barbourofelidae]]* šeima
# Fosnių (*Eupleridae*) šeima
# Katinių (*Felidae*) šeima
# Mangustinių (*Herpestidae*) šeima
# Hieninių (*Hyaenidae*) šeima
# Civetinių (*Nandiniidae*) šeima
# †*[[Nimravidae]]* šeima
# †*[[Percrocutidae]]* šeima
# Linzanginių (*Prionodontidae*) šeima
# †*[[Stenoplesictidae]]* šeima
# Viverinių (*Viverridae*) šeima

**Katininiai** (*Feliformia*) – plėšriųjų (*Carnivora*) žinduolių pobūris.

## Šaltiniai

## Nuorodos
* Prehistoric Cats and Prehistoric Cat-like Creatures (messybeast.com), *[[Anglų kalba|anglų k.]]*
Mikalojus Iljiničius

**Mikalojus Iljiničius** (apie 1470 – po 1500) – LDK valstybinis veikėjas, Minsko vietininkas (1494), Lietuvos dvaro maršalka (1495), Smolensko vietininkas (1499–1500).

Lietuvos bajorų Iljiničių giminės atstovas, herbo „Korčak“ savininkas. Ivano (Ivaškos) Iljimičiaus sūnus.

1494 metais buvo paskirtas Minsko vietininku, 1495 metais – Lietuvos dvaro maršalka, 1499–1500 metais tarnavo Smolensko vietininku.

## Šeima
Buvo vedęs Aną, Mykolo Nosovičiaus ir kunigaikštytės Jekaterinos Ostrogiškės dukterį. Nuo tos santuokos gimė:
* sūnus Mikalojus (m. 1536)
* ir trys dukterys:
** Ana
** Elžbieta
** Katerina.

## Literatūra
* *Нарбут А. Н.* Генеалогия Белоруссии. – М., 1994. – Вып. 2. – С. 152.
* *Niesiecki K.* Herbarz Polski. – Lipsk, 1893. – T. IV. – S. 401.
Mu i Rana

**Mu i Rana** () – miestas šiaurinėje Norvegijoje, Nordlande, Helgelando krašte, Ranfjordo pakrantėje, prie Ranelvos žiočių, tuoj į pietus nuo Šiaurės poliaračio. Ranos savivaldybės centras. Miestas vadinamas Mu i Rana, siekiant atskirti nuo kitų apylinkėse esančių gyvenviečių, vadinamų Mu. Geležies apdirbimo ir plieno gamybos, chemijos pramonė. Yra oro uostas, geležinkelio stotis prie Trondheimo–Budės linijos, praeina plentas E6 (Treleborgas–Kirkenesas), prasideda plentas E12 (į Helsinkį). Veikia teatras, miesto, gamtos istorijos muziejai, biblioteka. Netoliese yra Šiaurės poliaračio lenktynių trasa. Taip pat yra 1724 m. pastatyta medinė bažnyčia, bei betoninė, 1965 m. statyta bažnyčia.

## Istorija

Išaugo 1730 m. kaip samių prekybinė gyvenvietė. 1860 m. pirklys L.A. Meyer čia atidarė prekybos centrą, kuriame prekiauta miltais, žuvimi, kailiais, tabaku, elniena. 1902 m. pradėta geležies rūdos gavyba, o 1955 m. atidarytas plieno kombinatas. Miestas sparčiai išaugo.

## Galerija

Mo church Rana 08.JPG|Mu medinė bažnyčia
Mo i Rana jernbanestasjon.jpg|Geležinkelio stotis
Mo i Rana.jpg|Miestas ir apylinkės


## Nuorodos
*Rana komunos svetainė
*Tourist information about the Arctic Circle area
*Image gallery of Mo i Rana